b'\n_START_ARTICLE_\nMika Pohjonen\n_START_PARAGRAPH_\nMika Pohjonen (s. 9. hein\xc3\xa4kuuta 1973 Hollola) on suomalainen ooppera- ja viihdelaulaja, \xc3\xa4\xc3\xa4nialaltaan tenori.\n_START_SECTION_\nUra\n_START_PARAGRAPH_\nPohjonen aloitti lauluopinnot P\xc3\xa4ij\xc3\xa4t-H\xc3\xa4meen konservatoriossa vuonna 1988 opettajanaan Kalevi Koskinen. H\xc3\xa4n voitti tangokuninkuuden vuonna 1992 ollessaan 19-vuotias. Muutaman vuoden viihdeuran j\xc3\xa4lkeen Pohjonen lauloi Kansallisoopperan kuorossa vuosina 1998\xe2\x80\x932002. Vuonna 2002 h\xc3\xa4n voitti Kangasniemen laulukilpailun ja sijoittui kolmanneksi Lappeenrannan laulukilpailussa. _NEWLINE_Vuodesta 2002 h\xc3\xa4nen opettajanaan on toiminut Irina Gavrilovici._NEWLINE_Vuonna 2003 Pohjonen kiinnitettiin solistiksi Suomen Kansallisoopperaan. Suomen lis\xc3\xa4ksi h\xc3\xa4n on vieraillut muun muassa Wienin Volksoperissa, Ruotsin kuninkaallisessa oopperassa, Malm\xc3\xb6n oopperassa ja esiintynyt konserttisolistina muun muassa Tokiossa, Barcelonassa, Pamplonassa, Tukholmassa, Wiesbadenissa, Wuppertalissa ja Aalborgissa.\n_START_SECTION_\nYksityisel\xc3\xa4m\xc3\xa4\n_START_PARAGRAPH_\nPohjosen entinen avovaimo on vuoden 2013 tangokuningatar Heidi Pakarinen, ja heill\xc3\xa4 on kaksi yhteist\xc3\xa4 lasta. Pari p\xc3\xa4\xc3\xa4tyi eroon l\xc3\xa4hes 20 vuotta kest\xc3\xa4neen suhteen j\xc3\xa4lkeen vuonna 2015._NEWLINE_Laulajanuran lis\xc3\xa4ksi Pohjonen ty\xc3\xb6skentelee autojen maahantuojana.'